section_heading: Rad mHE Mataković
paragraph_text: Zbrajanjem proizvedene radne energije obaju električnih generatora dobije se da ukupna proizvedena radna energija MHE Mataković u 2009. iznosi 112 MWh. Pošto su u mHE Mataković ugrađena dva asinkrona generatora, proizvođači su bili prisiljeni ugraditi kompenzaciju jalove električne energije. To je riješeno ugradnjom automatske kompenzacije koja je podešena na cos φ = 1. Primijećeno je da vršna radna snaga koju mHE daje u elektrenergetski sustav opada tijekom mjeseca kolovoza i rujna zbog niskog vodostaja. Maksimalno vršno opterećenje od 8,712 kW ostvario je jedan od električnih generatora 13. studenog 2009.